એન્જિનિયરિંગ ની શરૂઆત થાય ઓરિએન્ટેશન થી. ઓરિએન્ટેશન માં તમને મોટ્ટા મોટ્ટા સપનાઓ બતાવે , આ કંપની, આ પગાર , આ પ્લેસમેન્ટ , ફલાણુ ઢીકણુ ને પૂછડુ ! હજી આ શેખચલ્લી સપનાઓ માં થી બહાર આવીએ એટલામાં આવે ફ્રેશર્સ. ૧૧-૧૨ માં ભયંકર મહેનત કર્યા બાદ ભારતના નવયુવાનો અને નવયુવતીઓ પોતપોતાનુ ગોઠવવા માટે તલપાપડ થતા હોય છે. ફ્રેશર્સ પાર્ટી એમના માટે એક સુવર્ણ અવસર છે ! ફ્રેશર્સ પછીનું અઠવાડિયુ એ તમારા સોશિયલ મીડિયા એકાઉન્ટ્સ માં ઉભરો લાવે છે.. ઢગલાબંધ ગ્રુપ્સ અને સંખ્યાબંધ રિકવેસ્ટ્સ..! હજુ ફ્રેશર્સ ના ઓરેન્જ જ્યુસ ના નશામાંથી નીકળ્યા ના હોઈએ ને આવી જાય મિડસેમ !